钦定古今图书集成/明伦汇编/氏族典/第094卷 > 《廖用贤尚友录》 > 苏侃
## 钦定古今图书集成/明伦汇编/氏族典/第094卷 > 《廖用贤尚友录》 > 苏侃

按《南齐书苏侃传》，“侃字休烈，武邑人。祖护，本郡太守。
父端，州治中。侃涉猎书传，出身正员将军，补长城令。
薛安都反，引侃为其府参军，使掌书记。安都降魏，侃
自拔南归，除积射将军。遇太祖在淮上，便自委结。上
镇淮阴，以侃详密，取为冠军录事参军，深见知待。元
徽初，巴西人李承明作乱，太祖议遣侃衔使慰劳。还”
除羽林监，加建武将军。桂阳之难，上复以侃为平南
录事，领军主，从顿新亭，使分金银赋赐诸将。事宁，除
步兵校尉，出为绥卤将军、山阳太守，清修有治理，百
姓怀之。进号龙骧将军，除前军将军。沈攸之事起，除
侃游击将军，迁太祖谘议，领录事，除黄门郎，复为太
祖太尉谘议。侃事上既久，备悉起居，乃与丘巨源撰
《萧太尉记》载上征伐之功，以功封新建县侯。“齐台建，
为黄门郎，领射声校尉。建元元年，追赠辅国将军、梁、
南秦二州刺史，谥质侯。”